מחוז לונדונדרי

מחוז לונדונדרי/דרי (באנגלית: /County Londonderry/Derry, באירית: Contae Dhoire) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. קולריין היא המרכז המנהלי של המחוז, למרות שדרי היא העיר הגדולה ביותר דרי. לפי מפקד אוכלוסין משנת 2011, מתגוררים במחוז כ-247,132 תושבים, רובם משתייכים לנצרות הקתולית. המחוז גובל במחוז טיירון מדרום, במחוז אנטרים ממזרח ובמחוז דניגול ממערב, האחרון מחוז באירלנד, כמו כן, המחוז גובל באוקיינוס האטלנטי מצפון. השם "דרי" הוא אנגליזציה של המילה האירית Daire או Doire, שמשמעותה "חורשת האלונים". הרשויות הבריטיות והיוניוניסטים של צפון אירלנד מתייחסים למחוז כ"לונדונדרי" ואילו הרפובליקנים של צפון אירלנד ואירלנד עצמה מתייחסים אליו כ"דרי" בלבד. המחוז שוכן לחופיו הצפון מערביים של לוך ניי. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-222,174 תושבים, בסוף המאה ה-19 התגוררו בו כ-144,404 תושבים בלבד, ואילו עד שנות ה-20 של המאה ה-20 חלה ירידה נוספת והתגוררו בו כ-139,693 תושבים. עלייה החלה להרשם רק משנות ה-30 של המאה ה-20, ואוכלוסייתו הצליחה לחזור לגודלה של לפני הרעב עם תחילת שנות ה-2000. קישורים חיצוניים